fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi jbo eo fi fi fi fi fi fi fi sv fi fi fi fi fi fi fi fi en nb fi fi fi fi fi fi fi et fi et fi fi fi fi fi fi fi fi pl fi fi fi fi fi fi nl fi fi fi fi fi fi fi fi pt fi et fi fi fi fi fi fi id fi fi fi fi fi fi fi fi sv fi fi fi fi fi fi fi fi lv en fi fi fi fi fi fi fi fi fi fi fi fi fi fi fi fi lt pl fi fi fi fi fi fi fi fi fi fi fi fi fi fi fi fi war tr fi fi fi fi fi fi fi fi pl fi fi fi fi fi fi fi ms fi fi fi fi fi fi fi fi en fi fi fi fi fi fi fi fi de tr fi fi fi fi fi fi fi fi fi fi fi fi fi fi fi fi it en fi fi fi fi fi fi fi en fi fi fi fi fi fi fi fi en fi et fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi et fi fi fi fi en fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Kuningas- ja kuningatarkandidaattien esittelyt | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Kuninkuusravien 2013 käsiohjelma on postitettu Suomenhevosliiton jäsenille suoraan kotiin. Perinteiseen tapaan käsiohjelman keskiaukeamalla esitellään kaikki kuningas- ja kuningatarkilpailujen osanottajat. Esittelytekstit on kirjoittanut Mikko Korpela.
Turo – A.T. Viksu – Vokker
Omistaja: Katri & Pasi Teini, Eura
Satakunnasta saapuva A.T. Visku on kuninkuuskilpailun yllätysosallistuja. Siirryttyään viime talvena Pasi ja Katri Teinin omistukseen ravikuningas A.T. Ekon puoliveli on tehnyt vahvasti uutta tulemista. Parin voitottoman kauden jälkeen A.T. Visku otti talven ja kevään aikana neljä ykkössijaa. Näistä arvokkain on Toto65-lähdön voitto Vermossa huhtikuun alussa. Valmentaja Pasi Teini on ilmoitellut orittaan ennakkoluulottomasti myös avoimiin lähtöihin ja kesäkuun alussa A.T. Visku paransi Mikkelissä lyhyen matkan autoennätystään lukemiin 1.21,1. Kouvolan Kymi GP-päivän kovassa ryhmässä ori sijoittui yllätyskakkoseksi Bokerin jälkeen. Kärkipään sijoitus olisi kuitenkin Kuopiossa suuryllätys.
Viesker – Bonaatti – Patrik
10-vuotias Boker osallistuu neljättä kertaa kuninkuuskilpailuun. Aikaisemmilla kerroilla menestystä ei ole tullut, mutta viimeisten kilpailujen perusteella Esa Holopaisen valmentama ja osaomistama ori metsästää Kuopiossa tosissaan ensimmäistä seppelettään. Mikkelin St. Michel-viikonlopun yhteydessä ravatussa Suurmestaruudessa Boker puristi voittoon johtavan rinnalta, jättäen taakseen muun muassa ravikuningas Erikassonin. Kouvolan Kymi GP-päivänä ajetussa avoimessa lähdössä ori oli vastaavasti ylivoimainen johtopaikalta. Vuonna 2012 Boker kruunattiin ”talven kylmäverikuninkaaksi” Vermossa – Sorsasalossa voi heinäkuun lopulla olla jo ravikuninkuuden vuoro.
Cameron – Suvi-Syke – Vokker
Etelä-Savosta saapuva tuulennopea Camri kuuluu kuninkuuskilpailun ensikertalaisiin. Jorma Konnun silmäterä on noussut vauhdilla sarjoissaan parin viime vuoden aikana. Camri on menestynyt hyvin valtakunnallisissa Toto75- ja Toto65-lähdöissä, ja ori on voittanut muun muassa Toto75-finaalin Porissa syksyllä 2012. Kuluvan vuoden meriitteihin lukeutuu 7000 euron arvoisen Chef Wotkin’s Meeting-finaalin voitto Vermossa huhtikuussa. Heinäkuun alussa Camri kirjautti Mikkelin maililla hurjan voittotuloksen 1.20,9. Ennätysjuoksussaan ori avasi ensimmäisen puolikkaan huimasti 1.16-vauhtia! Kuopiossa Camrin kyydissä nähdään oriin luottokuski Tuomas Pakkanen – ”Pöljän Kontio”.
Tähti-Vokker – Erika – Vireeni
Omistaja: Helena Tuikka & Jaakko Varjonen, Nousiainen – Rusko
Hallitseva ravikuningas Erikasson kuuluu suomenhevosrodun suuriin nimiin. Ori on ottanut uransa aikana 71 ykkössijaa ja ansainnut palkintorahoja yli 500 000 euron edestä. Bella Varjosen suojatti on lukuisten suurkilpailujen juhlittu sankari, joka on vastoinkäymisistäkin huolimatta palannut aina takaisin parrasvaloihin. Tänä vuonna Erikasson on ennättänyt juhlia Seinäjoen avoimessa Toto75-lähdössä huhtikuussa ja saman kuun lopulla ravatussa Erkon Pokaalissa. Oriin rivakka loppuveto erityisesti Erkon Pokaalissa teki vahvan vaikutuksen. 14-vuotiaana Erikasson on Kuopion kuninkuuskilpailun nestori, mutta virtaa ”Erkissä” riittää vielä edelleen!
Turo – Pedrita – Patrik
Omistaja: Ravitalli Suuronen Oy & Reijo Kenttälä, Juva – Pudasjärvi
Kasvattaja: Ravitalli Suuronen Oy, Juva
9-vuotias Franko suoritti kuninkuusravidebyyttinsä viime vuonna Mikkelissä. Kokonaiskilpailun sijoitus jäi kuitenkin tuolloin saavuttamatta päätösmatkalla tapahtuneen hylkäystuomion vuoksi. Viime vuonna Frankon voittosumma kasvoi yli 70 000 eurolla ja ori voitti muun muassa Pelimanniajon Kaustisilla. Kuluvana vuonna voitot ovat vielä kiertäneet vahvaa Frankoa, mutta varsmoilla esityksillään ori on jo ennättänyt kerätä mukavan tilin. Frankon valmentajalle Seppo Suuroselle kuninkaalliset areenat ovat enemmän kuin tuttuja. Hänen osaomistamansa Patrik voitti kuninkuuden vuosina 1988-1991 ja Villihotti vuonna 2011.
Turo – Kössin Virkku – K.K. Kössi
Omistaja: Jouni Hakkinen, Kuhmoinen
Kasvattaja: Agrohelp Oy, Mänttä-Vilppula
Valmentaja: Jouhi Hakkinen, Kuhmoinen
Frans on kuulunut pitkään suomenhevosten eliittiin. Oriin kokonaisansiot lähenevät jo 300 000 euroa ja se on voittanut utansa aikana muun muassa Derbyn vuonna 2006 ja Suurmestaruuden vuonna 2012. Arvokkaat kakkossijat ovat tulleet Kriteriumistaj a Pohjoismaiden Mestaruudesta. Frans on osallistunut kuninkuuskilpailuun kolmasti ja jokaisella kerralla Jouni Hakkisen suojatti on sijoittunut kokonaiskilpailussa neljänneksi. Frans viimeisteli kuntoaan Suurmestaruus-ajossa, jossa se spurttasi sisäratajuoksun jälkeen lupaavasti neljänneksi. Kuopiossa Fransin tähtäimessä on sijoitus kolmen joukossa.
Vistari – I.P. Suvitar – Suikku
Omistaja: Sivolan Tila, Kajaani
Kasvattaja: Heikki Parviainen, Kajaani
Valmentaja: Heikki Parviainen, Kajaani
I.P. Lento osallistuu kuninkuuskilpailuun nyt neljättä kertaa. Kainuun väkivahva ori on menestynyt kuninkuusravitasolla, sillä se on ollut kaksi kertaa kokonaiskilpailun kolmas. I.P. Lento on todellinen päätösmatkojen spesialisti, sillä se on voittanut 3100 metrin kisan kaksi kertaa ja ollut kerran toinen. Heikki Parviaisen kasvatti elääkin pitkälti voimillaan, sillä lyhyemmillä amtkoilla sen nopeus ei tahdo riittää kovimmille kilpakumppaneille. Tänä vuonna I.P. Lento on kilpaillut kahdeksan kertaa. Alla on voitto Torniosta, minkä lisäksi kesäkuussa ori sijoittui Härmän Powerpark-ajossa neljänneksi ja Halsuan Miljoona-ajossa kolmanneksi. Kokemus riittää.
Hovi-Ari – Marjus – Ventti-Vieteri
Omistaja: Tarmo Liikamaa, Kolari
Kasvattaja: Merja Liljendahl, Kärkölä
Valmentaja: Tarmo Liikamaa, Kolari
Kuninkuuskilpailun pohjoisin osallistuja tulee Kolarista. 10-vuotias Marat on kilpaillut talvesta 2012 lähtien Tarmo Liikamaan tallista käsin ja ori on menestynyt erityisesti Pohjois-Suomen radoilla. Tänä vuonna Marat on kilpaillut myös Ruotsin puolella ja huhtikuussa ori sijoittui toiseksi Uumajassa ravatussa Vårbjörken-kilpailussa. Edelle jäi ainoastaan kylmäveritähti Hallsta Lotus. Kesäkuussa Marat otti kaksi voittoa ja 3000 euron arvoisen kakkosen Rovaniemen Toto75-raveissa. Voitoista jälkimmäinen tuli Halsuan perinteisestä Miljoona-ajosta, jossa oriin taakse jäi muun muassa kuninkuuskilpailuun osallistuva I.P. Lento.
Ture – Tupla-Suhina – Suikku
Omistaja: Chef Wotkin’s Stable, Espoo
Kasvattaja: Jorma Leppänen, Virrat
Valmentaja: Tero E Mäenpää, Maaninka
Vuoden 2011 Derby-voittaja Sörkän Sälli suorittaa Sorsasalossa ensiesiintymisensä kuninkuusravitasolla. Harvakseltaan kilpaillut ori on aina viihtynyt siellä, missä suurta rahaa on jaettu. Derbyn ohella Votkinin perheen ylpeys on voittanut lyhyen kilpailu-uransa aikana L. Fabritius Memorial-Åbofemmanin vuonna 2011 sekä Suur-Hollola-ajon vuonna 2012. Tänä vuonna Sörkän sälli on kilpaillut ainoastaan kolme kertaa. Kuninkuusravinäyttönsä kotiradan ori antoi Suur-Hollola-ajossa, missä se sijoittui toiseksi kovalla täyden matkan tuloksella 1.21,8/2180 metriä. Kuopiossa Sörkän Sällin kyytiin nousee ajajatilaston ykkösmies Mika Forss.
Turo – Minsku – V.T. Ajatus
Kasvattaja: Herkko & Seppo Happonen, Vehmersalmi
Valmentaja: Tero E Mäenpää, Maaninka
Ohjastaja: Tero E Mäenpää
Tero E Mäenpää tuo Kuopion kuninkuuskisaan Sörkän Sällin lisäksi myös Turon Myrskyn. 11-vuotias ori osallistui rodun pääkilpailuun ensimmäisen kerran viime vuonna Mikkelissä. Turon Myrsky osoitti heti kuuluvansa kuninkuusravitasolle, sillä se voitti Mikkelissä avausmatkan kuin myös mailin. Päätösmatkalla ori sijoittui viidenneksi ja kokonaiskilpailun lopputuloksissa hienosti toiseksi Erikassonin jälkeen. Tänä vuonna Turon Myrskyn kausi käynnistyi toukokuussa, jonka jälkeen ori on kilpaillut neljästi. Ori oli poissa Suurmestaruudesta, joten Tero E Mäenpään valmennettavan päivän vire on kotiradan Kuninkuusravien kynnyksellä pieni arvoitus.
Viesker – Suven Aika – Pysteri
Omistaja: Janita Bollström, Kotka
Kasvattaja: Janita Bollström, Kotka
Valmentaja: Pertti Niveri, Kouvola
Kymenlaaksosta saapuva Vieskerin Valo on mukana kuninkuuskisassa toista kertaa. Vuosi sitten Pertti Niverin valmentama ori sijoittui kokonaiskilpailussa viidenneksi. Vahvana hevosena 9-vuotias Vieskerin Valo on menestynyt erityisesti pidemmillä matkoilla. Ori on hieman epävarma varsinkin alkumatkasta, mikä saattaa tehdä juoksunkuluista välillä turhan raskaita. Tämän vuoden kilpailuissa kunto on ollut kohdillaan ja esimerkiksi SE-vauhtisessa K-Maatalous Cupin finaalissa Lahdessa ori sijoittui kolmanneksi hyvän kirin päätteeksi.
Turo – Vilvoke – Vokker
Omistaja: Jorma & Tiina Naumanen, Siilinjärvi
Kasvattaja: Jorma & Tiina Naumanen, Siilinjärvi
Virijori suorittaa kuninkuusravidebyyttinsä kotiradallaan Sorsasalossa. Jorma ja Tiina Naumasen kotikasvatti on menestynyt hienosti 4-vuotiaasta lähtien ja viime vuonna ori ansaitsi palkintorahoja yli 60 000 euron edestä. Kauden rahakkain saavutus oli Suur-Hollola-ajon kakkostila Jokimaalla. Tänä vuonna Virijori on kilpaillut yhdeksän kertaa. Kesäkuun lopussa ravattu Suur-Hollola-ajo ja Vermon kakkossija heinäkuussa osoittivat 8-vuotiaan oriin kunnon olevan kohdillaan. Vahvuus on 8-vuotiaan orin valttikortti, joskin lähdössä se antaa usein muille turhan paljon tasoitusta.
Viltterin Vile – Erotiikka – Kihin-Muisto
Omistaja: Kiia-Karoliina Nieminen, Vantaa
Kasvattaja: Kiia-Karoliina Nieminen, Vantaa
Valmentaja: Jukka Rintamäki, Ylöjärvi
12-vuotias Aino-Ilona osallistuu kuningatarkilpailuun kolmatta kertaa. Toissa vuonna tamma sijoittui Teivossa ensikertalaisena viidenneksi, mutta viime vuonna Mikkelissä kilpailu kariutui avausmatkalla tapahtuneeseen hylkäykseen. Maililla ja päätösmatkalla Aino-Ilona sijoittui hienosti kolmanneksi, joten tammalle jäi hieman jossiteltavaa Mikkelin kuningatarkisasta. Aino-Ilona saapuukin Savoon nyt revanssimielellä. Ylöjärven Kurussa valmentautuvan tamman tähtihetki tänä vuonna on ollut perinteisen Helätin-ajon voitto Ylivieskassa. Kuopiossa Aino-Ilonan kärryille hyppää Hannu Hietanen, joka on vastannut tamman ohjastuksesta myös aikaisemmissa kuningatarkilpailuissa.
Turo – B. Vilmiina – Vekseli
Omistaja: Talli Ranch Oy, Lappeenranta
Kasvattaja: Talli Ranch Oy, Lappeenranta
Valmentaja: Reijo Borgström, Lappeenranta
Kuningatarkisan rutinoitunein kilpailija saapuu Reijo Borgströmin tallista. 13-vuotiaalle B. Turoliille Kuopion Kuninkuusravit ovat jo järjestyksessään seitsemännet. Tamman arvokisaputki käynnistyi Kouvolasta vuonna 2007 ja parhaimmillaan tamma on ollut kokonaiskilpailussa Mikkelissä toinen. B. Turoliin viimeiset kilpailut ennen tämän vuoden päätapahtumaa ovat sujuneet positiivisissa merkeissä ja St. Michelin Tammatähdessä tamma sijoittui Sirun Valpuriinan vanavedessä toiseksi huippuajalla 1.21,7. Lahdessä kesäkuun lopulla ajetussa täydessä ryhmässä B. Turolii vastaavasti otti varman voiton johtopaikalta. Tuolloin sen taakse jäi muun muassa Sirun Valpuriina.
Turo – I.P. Vipotti – Viltter
Omistaja: Rip Rap Team & Seppo Juvonen, Jämsänkoski
Kasvattaja: Heikki Parviainen, Kajaani
Valmentaja: Pertti Puikkonen, Espoo
Kriterium- ja Derby-voittaja, ME-tamma ja kolminkertainen ravikuningatar. 14-vuotiaas I.P. Vipotiinan saavutukset hakevat todellakin vertaistaan ja äskettäin I.P. Vipotiina valittiin Hevosurheilu-lehden äänestyksessä kaikkien aikojen ravikuningattareksi. Tamman viime vuosi jäi loukkaantumisen vuoksi välivuodeksi, mutta kuluvalla kaudella I.P. Vipotiina on tehnyt uutta tulemista suomenhevostammojen kärkikaartiin. Kesäkuussa I.P. Vipotiina voitti Vermossa A.V. MArttilan Tammasarjan ja Suur-Hollola-ajossa se oli kilpailun parhaana tammana viides. I.P. Vipotiinan kunnonajoitus on yleensä osunut Kuninkuusravien suhteen nappiin, joten hyvä sijoitus ei tulisi yllätyksenä.
Tutuari – Kemun Nopsa – Viesker
Omistaja: Fanfaria Team, Pori
Kasvattaja: Pentti Hokkanen, Laukaa
Valmentaja: Jouni Miettinen, Pori
Suomenhevosilla hyvin menestyneen Jouni Miettisen valmentama Kemun Tutu debytoi kuningatarkilpailussa Kuopiossa. 7-vuotias tamma on ollut varma kilpailija ja se on kerännyt 46 000 euron suuruisen voittosummansa lähinnä rahasarjoista. Kemun Tutu alitti valiorajan ensimmäisen kerran toukokuun alussa kotiradallaan Porissa ja kesäkuussa tamma ravasi Vermossa maililla 1.23,2-vauhtia. Kesäkuun lopussa ravattu Suur-Hollola-ajo toi sisäratajuoksun jälkeen kuudennen sijan ja mainion volttiennätyksen 1.24,0. Ennätyskunnossa kilpaileva Kemun Tutu kuuluu Kuopiossa mahdollisten yllättäjien osastoon.
Turo – Donna-Min – Voltti
Omistaja: Terhi Haukivaara & Esa Heikkinen, Ypäjä
Kasvattaja: Pentti Haukivaara, Taivalkoski
Valmentaja: Esa Heikkinen, Ypäjä
Ikinuori Marimin on kuningatarkisan kolminkertainen kolmonen. Ravivarma ja nopea tamma on menestyksekkään uransa aikana ottanut 54 voittoa ja sen voittosumma on ylittänyt jo 300 000 euron rajan. Tamma on myös kilpaillut ahkerasti vuodesta toiseen ilman suurempia taukoja. Marimin on jälleen tänä vuonna tehnyt luotettavaa jälkeä kaviourilla ja Esa Heikkisen suojatti on ottanut kaikkiaan seitsemän ykkössijaa. Arvokkaimmat näistä ovat tulleet Karjalainen-ajosta Joensuusta ja Kuopiossa ravatusta Savo-ajosta. Viimeisistä kilpailuista ei voittoja ole kuitenkaan irronnut. Kokeneena kilpailijana Marimin matkaa Kuopioon jälleen ”totosija” mielessään.
Apassi – Noretta – Turo
Omistaja: A. Harmoinen & K. Sirviö & T. Vääränen, Kiuruvesi
Kasvattaja: Raija Alahautala, Alavieska
Valmentaja: Timo Vääränen, Kiuruvesi
Kotiradallaan juokseva 8-vuotias Noriko on varmasti kuningatarkilpailun seuratuimpia ensikertalaisia. Savolaisyleisön suuri toivo on noussut maltillisesti kohti suomenhevostammojen kärkeä ja Kuopiossa Noriko on jo valmis haastamaan kokeneemmat kilpasisarensa. Noriko on voittanut kilpailu.urallaan muun muassa Lappeessa Villinmiehen Tammakilpailun vuonna 2010 sekä Helätin-ajon Ylivieskassa vuonna 2012. Tämän kauden kilpailuissaan tamma on ollut varmassa vedossa ja vain kaksi kertaa se on jäänyt totosijojen ulkopuolelle. Toukokuussa Noriko sijoittui kolmanneksi Kuopiossa ravatussa Savo-ajossa ja samaan sijoitukseen päättyi myös St. Michelin Tammatähti.
Peli-Jasser – Majvor – Poika-Siro
Omistaja: Vesa Kaksonen, Savonlinna
Kasvattaja: Vesa Kaksonen, Savonlinna
Valmentaja: Vesa Kaksonen, Savonlinna
Pelikan nousu tammaparhaimmistoon käynnistyi toden teolla viime vuonna, jolloin tamma ansaitsi palkintorahoja 38 000 euroa. 10-vuotias tamma on menestynyt erityisen hyvin talvikuukausien Toto75-lähdöissä. Vesa Kaksosen kotikasvatin arvokkain voitto on tämän vuoden helmikuulta, jolloin se voitti Kohti Kultaa-divisioonafinaalin Oulussa. Finaaliykkösen jälkeen Pelikka ei ole päässyt voiton makuun, mutta kesä- ja heinäkuun starteissa tamma on osoittanut kunnon olevan kohdillaan. Pelikan ohjissa nähdään Kuopiossa Markus Dahlström – Amatööriohjastajien Suomen ja Pohjoismaiden mestari.
Turo – Aava S – Aatami
Omistaja: Ilkka Pyysalo, Taipalsaari
Kasvattaja: S. Keskimaunu,  & J. & J. Keskimaunu, Keminmaa
Valmentaja: Ilkka Pyysalo, Taipalsaari
Vuonna 2011 kilpailu-uransa aloittanut Saaga S on noussut vauhdilla sarjoissaan. Lahjakas ja nopea tamma on osoittanut venyvänsä tehtävien koventuessa, joskin kokemusta avoimista tammalähsöistä on kertynyt vielä vähänlaisesti. Tähän mennessä arvokkaimman voittonsa 7-vuotias Saaga S saavutti Vermon Finlandia-päivänä ravatussa Kohti Kultaa-divisioonafinaalissa, jossa se vei yllättäjänä 10 000 euron suuruiset ykkösrahat. Ennätyksensä 1.22,7 tamma saavutti Mikkelin Toto75-raveissa kesäkuun alussa. Saaga S on kuningatarkilpailun ensikertalainen ja sen sijoittuminen kärkipäähän tulisi vielä yllätyksenä.
Pajatso – Vapun-Siru – V.T. Ajatus
Omistaja: Anu Hyytiäinen, Jämsä
Kasvattaja: Jorma Leppänen, Virrat
Valmentaja: Aimo Vuorisalo, Jämsä
Hallitseva ravikuningatar Sirun Valpuriina kamppailee seppeleestä nyt kolmatta kertaa. Ensiesiintyminen Teivon vuoden 2011 kuningatarkilpailussa toi heti kokonaiskilpailun kakkossijan ja viime vuonna Mikkelissä oli jo täysosuman vuoro. Tuolloin jämsäläistamma ratkaisi kilpailun edukseen pitkällä päätösmatkalla. Sirun Valpuriinan kilpailukausi käynnistyi tänä vuonna helmikuussa ja talvella tamma sijoittui kolmanneksi Joensuun Karjalainen-ajossa. Sirun Valpuriina palasi parin kuukauden tauon jälkeen tositoimiin kesäkuussa ja kilpailut ovat sujuneet siitä lähtien nousujohteisesti. Kuninkuusravikuntoaan tamma viimeisteli Mikkelin St. Michel-ravien avoimen tammalähdön voitolla.
Viesker – Turlakka – Turo
Omistaja: Tomi Saarinen & Annamari Sipilä, Sahalahti
Kasvattaja: Maatalousyhtymä Tuomaala, Lapua
Valmentaja: Jouni Miettinen, Pori
7-vuotias Vislakka on kesäkauden todellinen yllättäjä tammapuolella. Kemun Tutun tallikaveri aloitti Jouni Miettisen valmennuksessa keväällä ja kesäkuussa tamma otti jo kaksi tyylikästä ykkössijaa. Juhannusviikolla Vislakka väläytti osaamistaan Vermon avoimessa tammalähdössä sekä Kokemäen kovassa tasoituksessa, mutta kummallakin kertaa laukka vesitti menestyshaaveet. Kokemäellä tamma haastoi ennen loppusuoran haparointiaan jopa itsensä ravikuningas Erikassonin. Vislakka antoi lopullisen näyttönsä Kuopion kuningatarkilpailuun voittamalla heinäkuun alussa 3100 metrillä ravatun A.V. Marttilan Tammasarjan Vermossa. Ensikertalainen ei kuvia kumartele Kuopiossa!
Hovi-Ari – Kihin-Siru – Kihin-Muisto
Omistaja: Wizard Stable, Mikkeli
Kasvattaja: Irma hirvonen & Mikkelin Fysioterapia Oy, Mikkeli
Valmentaja: Pasi Hirvonen, Mikkeli
Epävarma, mutta hyvän kapasiteetin omaava Wizard Stina kuuluu kuningatarkisan ensikertalaisiin. Viitteitä Mikkelin tamman kyvyistä saatiin jo viime vuonna, jolloin se oli jo ehdolla kotiratansa kuningatarkilpailuun. Tuolloin Wizard Stina jäi kuitenkin vielä varahevoseksi. Tänä vuonna valitsijoiden vaakakuppi kallistui tamman puolelle kesä- jaheinäkjuun hyvien esitysten perusteella. Autoennätyksensä 1.23,4 Wizard Stina ravasi laukanneena Mikkelissä kesäkuun alussa ja kunu lopulla tamman volttiennätys korjaantui Suur-Hollola-ajossa lukemiin 1.24,7. Kuopion kuningatarkilpailussa rima tulee olemaan korkealla ja varsinkaan harha-askeliin ei ole varaa.
Turo – Kyllin Hyvä – Kihin-Muisto
Omistaja: Merkkari Talli, Orimattila
Kasvattaja: Sanna Aaltonen, Asikkala
Valmentaja: Teemu Okkolin, Orimattila
11-vuotias Yllin Kyllin on mukana kuningatarkisassa ensimmäistä kertaa. Koko uransa ajan tamma on tunnettu kyvykkäänä menijänä, ja kaiken onnistuessa se voi tuoda lisäväriä myös Kuopion kilpailuun. Suomenhevosiin erikoistuneen Teemu Okkolinin valmentama Yllin Kyllin on ottanut tänä vuonna kaksi ykkössijaa Toto75-lähdöissä ja jälkimmäinen näistä tuli 6000 euron ykköspalkinnolla ravatusta tammalähdöstä Oulussa. Kuninkuusravehini Yllin Kyllin viimeisteli Mikkelin vauhtimaililla heinäkuun puolivälissä, jolloin se juoksi ennätyksensä 1.22,5.
Kuninkuusravit Kuopion Sorsasalossa! (Youtube.com)
25.7.2013 in Ajankohtaista. Avainsanat:2013, kuninkuusravit, Kuopio, Mikko Korpela, raviurheilu, suomenhevonen, suomenhevosliitto
Kuninkuus- ja kuningatarkilpailujen osanottajat valittu
← Suomenhevonen 2013 -verkkolehti
Kuninkuus- ja kuningatarkilpailujen tilanne ensimmäisen osalähdön jälkeen →
Yksi kommentti artikkeliin ”Kuningas- ja kuningatarkandidaattien esittelyt”
Paluuviite: King and queen candidates 2013 | National Treasure
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Pidä blogia WordPress.comissa. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: